(Návrh)

**VYHLÁŠKA**

**Ministerstva obrany Slovenskej republiky**

z ................. 2019,

**ktorou sa mení vyhláška Ministerstva obrany Slovenskej republiky**

**č. 476/2011 Z. z., ktorou sa ustanovujú podrobnosti o metodike spracúvania návrhu kodifikačných údajov, o programovom vybavení na spracúvanie návrhov kodifikačných údajov, o návrhu kodifikačných údajov a o povinnostiach dodávateľa produktu**

Ministerstvo obrany Slovenskej republiky podľa § 21 ods. 2 písm. a) až d) zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. 396/2011 Z. z. (ďalej len „zákon“) ustanovuje:

**Čl. I**

Vyhláška Ministerstva obrany Slovenskej republiky č. 476/2011 Z. z., ktorou sa ustanovujú podrobnosti o metodike spracúvania návrhu kodifikačných údajov, o programovom vybavení na spracúvanie návrhov kodifikačných údajov, o návrhu kodifikačných údajov a o povinnostiach dodávateľa produktu sa mení takto:

1. V § 3 odsek 3 znie:

„(3) Štruktúra návrhu kodifikačných údajov v elektronických súboroch a priečinkoch a formát predkladaných súborov a priečinkov sú uvedené v prílohe.”.

2. § 4 znie:

„§ 4

(1) Návrh kodifikačných údajov sa predkladá úradu v elektronickej podobe v  rozsahu, štruktúre a vo formáte, ktoré sú ustanovené v § 3 a prílohe.

(2) Pri predložení návrhu kodifikačných údajov sa úradu sprístupňuje dokumentácia o produkte na overenie správnosti návrhu kodifikačných údajov podľa § 3 ods. 1 a 2.

(3) Zmeny v dokumentácii o produkte sa podľa § 13 ods. 1 písm. c) zákona úradu oznamujú, ak majú vplyv na schválené kodifikačné údaje.

(4) Pri predložení návrhu kodifikačných údajov sa úradu oznámia

a) identifikačné údaje dodávateľa produktu uvedené v časti A prílohy,

b) údaje o produkte:

1. názov produktu,

2. výrobcom produktu pridelené referenčné číslo produktu, ktoré ho jednoznačne identifikuje a odlišuje od iných produktov, najmä výkresové číslo, číslo normy, číslo technických podmienok, identifikačné číslo z katalógu produktov a typové alebo modelové alfanumerické označenie.“.

3. Nadpis prílohy znie: „Štruktúra návrhu kodifikačných údajov v elektronických súboroch a priečinkoch a formát predkladaných súborov a priečinkov”.

4. V prílohe časti D písm. a) druhý bod znie:

„2. Názov podľa príslušnej zmluvy”.

5. V prílohe časti D písm. a) piaty bod znie:

„5. NSN - skladové číslo NATO”.

6. V prílohe časti D písmeno b) znie:

„b) súbory príloh (ľubovoľný počet k jednému produktu), ktoré sú v týchto formátoch:

1. súbory obrázkov vo formáte jpg, gif alebo tiff, pričom obrázok musí mať veľkosť maximálne 1 MB a rozmer maximálne 1024 x 768 a musí mať výpovednú hodnotu o produkte,

2. ďalšie textové súbory vo formáte pdf.”.

**Čl. II**

Táto vyhláška nadobúda účinnosť 1. augusta 2019.

**Peter Gajdoš**

minister obrany Slovenskej republiky